મલ્લપુરમ: સામાન્ય રીતે મસ્જિદમાં નમાઝની શરૂઆત લાઉડ સ્પીકરમાં આઝાન સાંભળ્યા બાદ કરવામાં આવે છે. ત્યારે એક એવી મસ્જિદ છે કે જ્યાં દર શુક્રવારે નમાઝ સાઇન લેંગ્વેજ દ્વારા શીખવવામાં આવે છે. દેશમાં પહેલીવાર આવી અનોખી મસ્જિદ તૈયાર કરવામાં આવી છે, જ્યાં દરેક શુક્રવારે ખાસ મૂકબધિરોને આ રીજે નમાઝ પઢવામાં મદદ કરવામાં આવે છે. જે લોકો બોલી નથી શકતા અને સાંભળી નથી શકતા તેમના માટે કેરળમાં આ ખાસ મસ્જિદ બનાવવામાં આવી છે. મલ્લપુરમના પુલિક્કલમાં સોમવારે મસ્જિદ અલ-રહમાનું ઉદ્ઘાટન થયુ. પાંચ એકર જમીન પર બનેલી આ મસ્જિદમાં શુક્રવારની નમાઝ દરમિયાન થનારા ખુત્બાને સાઈન લેંગ્વેજમાં અનુવાદ કરવામાં આવશે.